చతేశ్వర్ పుజారా

చతేశ్వర్ పుజారా భారతదేశానికి చెందిన అంతర్జాతీయ క్రికెట్ క్రీడాకారుడు. ఆయన బెంగళూరులో 2010లో ఆస్ట్రేలియాతో జరిగిన మ్యాచ్‌లో టెస్టుల్లో అరంగేట్రం చేసి 2023 ఫిబ్రవరి 17న ఢిల్లీలో ఆస్ట్రేలియాతో జరిగిన బోర్డర్ గవాస్కర్ ట్రోఫీలో 100వ టెస్టు ఆడి వంద టెస్టుల్లో ఆడిన 13వ భారతీయ ఆటగాడిగా రికార్డు సృష్టించాడు.

బాల్యం 
చెతేశ్వర్ పూజారా 1988 జనవరి 25 న గుజరాత్ లోని రాజ్‌కోట్ లో జన్మించాడు. అతని తండ్రి అర్వింద్, మామ బిపిన్ లు రంజీ క్రికెట్ క్రీడాకారులు. చెతేశ్వర్ తల్లిదండ్రులు చిన్నతనంలోనే అతని ప్రతిభను గుర్తించి క్రికెట్ లో శిక్షణ ఇవ్వడం ప్రారంభించారు. చెతేశ్వర్ 17 ఏళ్ళ వయసులో ఉండగా అతని తల్లి రీమా పూజారా క్యాన్సర్ వ్యాధితో మరణించింది. పూజారా జె. జె. కుండాలియా కళాశాల నుంచి బి.బి.ఎ డిగ్రీ పూర్తి చేశాడు.

మూలాలు 

1988 జననాలు
భారతీయ క్రికెట్ క్రీడాకారులు